Odense Adresse-Contoirs Efterretninger, 1776-12-06
Kiøbenhavn, den 29 Nov. Trinitatis Kirke havde i Onsdags den 27 Nov. en Gudstienestes Handling, hvis lige i Høitidelighed siden dens første Jndvielse ikke mindes. Det var tvende Pigebørn, det Kongelige Hofs Pensionister, en Tyrkinde, omtrent 15 Aar, og en Negerinde, omtrent 20 Aar gamle, som af Forsynet ere her hidbragte, og have annammet deres heele Oplærelse i Christendommen her iblandt os. De havde nydt Hr. Doctor Schønheiders Underviisning, og bleve af ham døbte. - Til denne deres Jndlemmelse i Christenheden, havde Hendes Majestæt den eiegode og allevegne velgiørende Dronning Juliana Maria, allernaadigst ihukommet at antage sig dem. Af Hendes ædelmodige Gavmildhed vare de ei allene blevne fuldkomne klædte til denne deres Høitidsdag; men ogsaa havde Hendes Majestæt allernaadigst værdiget at deele sine høie Navne imellem dem, saa og formaaet Hans Majestæt Kongen og den Kongelige Familie at være deres Daabes Vidner. Endnu lod den allerbeste Dronning sig behage at gjore sin Velgierning fuldkommen, ved at oplive denne hellige Forretning ved sin egen allerhøieste Nærværelse. - Klokken halvgaaen elleve havde man den Glæde at imodtage Hendes Majestæt og Hendes Kongelige Høihed Prindsesse Sophia Friderika for Kirkens Porte, iblandt hvis øvrige høie Følge vare de af de Kongelige Herskaber sendte Faddere, nemlig: Fire Cavalierer, Hr. Græve Bassevitz, Hr. Kammerjunker, Lovzov, Hr. Kammerjunker Bülow, Hr. Kammerjunker, Warnsted, og 4 Damer, Commtesse Wedel, Frøken Schmettau, Frøken Rosenørn, Frøken Drechsel. - Midten af Kirkens Hovedgang var til denne Handling beklædt med Gulvdækkener, og besat med Stole, Lige for de Kongelige Herskabers Sæde var Dabe=Bækkenet paa et klædt Bord med en Skammel at knæle paa, hensat. Efter Tienestens Begyndelse med Bøn og Sang, holdte Hr. Doct. Schønheyder Talen, og de tvende unge Christinders Overhørelse, hvori de bestode til deres høie Vidners Fornøielse. Hvorpaa de bleve døbte, og i Daaben annammede Tyrkinden det Navn Juliana, og Negerinden det Navn Maria. (Talen og Formanningerne ved denne Handling, var over Eph. 1, 13 V.) Efter sluttet Tieneste forlode Hendes Majestæt og Hendes Kongelige Høihed, den allertalrigste Meenighed som kun Kirken kunde romme, og efterlode sig i dette Guds Huus den dyrebare Afmindelse af Deres der holdne Andagt. Hver tænkende Christen af denne Mangfoldighed har vist ladet tusindfolde Velsignelsers Ønske gaae efter denne høie og uforglemmelige Besøgelse. Den Allerhøieste lade, ogsaa her i dette hans Huus, hvad Du Landets Moder og moderlige Velgiørerinde, der har bedet, være hørt; giengielde Dig, som Du der i hans Navn har annammet tvende Børn, og give Dig Din Siels Begiering, at et gudfrygtigt og dydigt Folk endnu i mange Dine Leve=Aar maa elske Dig! Fra det Holsteenske den 27 Nov. J forrige Uge havde disse Marsklande bleven hiemsøgt med en endnu bedrøveligere Ulykke, end i Aaret 1756. dersom ikke den Høiestes Haand havde afværget den nærværende Fare. Marsklandene truedes med en almindelig Oversvømmelse, efterdi Vandet steeg høiere end bemeldte Aar. Omendskiønt Digerne og Dæmningerne befandtes i god Stand; saa har man dog saavel i Glückstad som Stade gjort de sædvanlige Nødskud, for at advare Landmanden at bringe sine Sager og Liv i Sikkerhed, saavidt mueligt. Glæden og Taksigelsen til den Høieste, som befriede dem fra saa nær en operhængende Fare, er ligesaa levende som almindelig, og som Sagen fortiener. - Udi Holland ere Digerne mange Steder igiennembrudte, og gjort stor Ødelæggelse paa Mennesker, Qvæg og Huuse.